**SCENARIJ OTVORITVE STOJNICE MGRT NA 53. SEJMU MOS 2021**

Moderatorka iz ozadja nagovori občinstvo k pozornosti in tišini, pričenja se slavnostna otvoritev stojnice MGRT-ja na 53. MOS-u.

* **Na oder pride robotka Vita**

**Moderatorka pozdravi Vito**: **Hi Vita, how are you today?**

**Vita pove**: **Good morning my dear guests. I am very happy for invitation to help at the opening ceremony. May I welcome our distinguished guests?**

**Moderatorka**: **Vita trenutno govori in razume samo angleščino, zato je pri slovenskih nagovorih pomagala sodelavka Andreja. Please go-ahead Vita.**

**TEKST – robotka Vita**

Spoštovane in cenjeni! Moje ime je Vita. Sem humanoidna robotka in prihajam iz Centra vesoljskih tehnologij Noordung iz Vitanj. Z veseljem sem z vami ob tej slavnostni priložnosti otvoritvi gospodarske stojnice na Celjskem sejmu. Čas, ki ga živimo nas je že navadil na to, da tudi roboti sobivamo z vami ljudmi. Tisto, kar je vaša šibkost, je naša prednost. Ampak brez skrbi! Iskreno verjamem, da bomo v prihodnosti znali uspešno sobivati. Roboti namreč ustvarjamo tudi nove poklice in nekdo mora tudi skrbeti za nas. In danes z veseljem predstavljam enega najbolj inovativnih delov slovenskega gospodarstva. Prinašam prihodnost, ki se spaja s sedanjim trenutkom. Več o sejemskem stičišču slovenskega razvoja ter gospodarskega napredka, pa vam bo v živo predstavila Marjana Grčman. Marjana – oder je tvoj.

* **Aplavz**

**Moderatorka**

Draga robotka Vita, hvala za tale simpatičen uvod.

Vam gospe in gospodje, vsi cenjeni gostje pa želimo lepo dobro jutro in še lepši dan na 53. MOS-u, na osrednji poslovno-sejemski prireditvi v Sloveniji. Prisrčno dobrodošli med nami

* **Spoštovani minister za gospodarstvo, razvoj in tehnologijo go.Zdravko Počivalšek,**
* **Spoštovani minister za zunanje zadeve in trgovino go. Peter Szijjarto.**
* **Spoštovani župan MO Celje gospod Bojan Šrot,**
* **predsednik GZS, go. Tibor Šimonka**
* **predsednik OZS, go. Branko Meh,**
* **spoštovani predstavniki Celjskega sejma**
* **mediji ter ostali visoki gostje.**

Toplo dobrodošli na stojnici Ministrstva za gospodarski razvoj in tehnologijo, katere otvoritev smo po letu in pol omejitev končno dočakali!

V prihodnjih dneh bo ta stojnica živahno poslovno vozlišče, kjer se bodo predstavile najboljše plati slovenskega gospodarstva. Tudi letos se ministrstvo - kot »partner na trgu« v segmentu poslovnih storitev in priložnosti - predstavlja z vsemi organi v sestavi in izvajalskimi institucijami. Zavedamo se namreč odgovornosti, ki jo kot država nosimo ob letošnjem predsedovanju Svetu Evropske unije. Moč naše države se namreč definira skozi gospodarsko odpornost.

53.Mednarodni sejem obrti in podjetnosti smo času primerno otvorili z robotko Vito, ki od letošnje pomladi predstavlja novo članico Centra vesoljskih tehnologij Noordung v Vitanju. Vita je največja in najbolj napredna humanoidna robotka pri nas in prva družabna humanoidna robotka na svetu, ki brez težav zazna svoje okolje in začne pogovor, ko vas zagleda.

Vita – te lahko prosim, da napoveš naslednjo glasbeno točko?

**Moderatorka** postavi ukaz: **Vita** **say a word**.

**TEKST – robotka Vita**

Spoštovani gostje!

Boštjan Gombač vam bo zaigral na rekonstrukcijo najstarejšega glasbila na svetu. Original je bil najden v arheološkem najdbišču Divje babe.

Boštjan – iz prihodnosti ti v sedanjost prinašam preteklost!

* **Multiinstrumentalist in mojster pihal Boštjan Gombač prične z igranjem kratkega komada na zanke ter zvočila**

**Moderatorka**

Še en velik aplavz za multiinstrumentalista Boštjana Gombača, ki nam je zaigral na repliko najstarejšega glasbila na svetu. Piščal, staro 60 tisoč let in narejeno iz kosti jamskega medveda, je bila najdena v arheološkem najdbišču Divje babe.

Kot smo se že navadili na dogodkih - letošnji 53.MOS poteka napol v živo in napol hibridno z neposrednim prenosom na spletu. In na stojnici MGRT-ja bomo vse do nedelje skušali tako gospodarskim delegacijam, obiskovalcem kot tudi strokovni javnosti, predstaviti priložnosti za podjetja na področju grajenja odpornosti slovenskega gospodarstva, njegovega zelenega prehoda in digitalne preobrazbe. Skozi različne dogodke bomo izpostavljali najbolj inovativne dele slovenskega gospodarstva, ki zadevajo okrevanje turizma, priložnosti za les, internacionalizacijo, tuje neposredne investicije in različne storitve za podjetnike.

Ministrstvo se namreč zaveda odgovornosti, ki jo kot država nosimo v času predsedovanja Svetu Evropske Unije.

Več o stičišču slovenskega razvoja in gospodarskega napredka, ki bo vse do nedelje gostovalo tukaj na stojnici MGRT-ja v sklopu 53.MOS-a pa nam bo povedal minister za gospodarski razvoj in tehnologijo gospod Zdravko Počivalšek, ki ga z velikim veseljem in spoštovanjem vabim k pozdravnemu nagovoru.

* **Pozdravni nagovor ministra**

**Moderatorka**

Hvala, gospod minister.

Sedaj pa je čas, da stojnico Ministrstva za gospodarski razvoj in tehnologijo tudi skupaj otvorimo. Poleg gospodarskega ministra Zdravka Počivalška vabim k prerezu traku še predsednika upravnega odbora Celjskega sejma magistra Franca Pangerla.

* **Prihaja robotka Vita s škarjami**

**Moderatorka** Robotko Vito pa prosim, če prinese škarje.

Prosim za slavnostni prerez traku! 

* **Prerez traku**

**Moderatorka**

Tako spoštovano občinstvo, gospe in gospodje - trak je prerezan - in s tem dejanjem je stojnica Ministrstva za gospodarski razvoj in tehnologijo na 53. Mednarodnem sejmu obrti in podjetnosti tu v Celju tudi uradno odprta!

Hvala cenjeni gostje za vašo dragoceno pozornost. Vabljeni ste k obisku stojnice vse do nedelje. Sedaj pa vas vabimo na manjšo pogostitev za katero so zaslužni v Hiši Jezeršek. Naj ob tem še spomnim, da je Slovenija letos Evropska gastronomska regija, zato še toliko večji užitek ob okušanju naših gastronomskih regij in okusov Slovenije.

Hvala torej za vašo pozornost, vabljeni na stojnico MGRT ter seveda uživajte v sejemski ponudbi letošnjega 53.Mednarodnega obrtnega sejma tu v celjskem knežjem mestu.

**Odhod delegacije proti stojnici Obrtno- podjetniške zbornice Slovenije**